బెంగళూరు: తమిళనాడు దివంగత ముఖ్యమంత్రి జయలలిత అక్రమాస్తుల కేసులో సహనిందితురాలిగా జైలు శిక్ష అనుభవిస్తున్న వీకే శశికళ... జైలుకు వస్తున్న సన్నిహితులు, పార్టీ నేతలను కలిసేందుకు ఇష్టపడడం లేదా? ఇటీవల చోటు చేసుకుంటున్న పరిణామాలను చూస్తుంటే అవుననే సమాధానమే వినిపిస్తోంది. జయ మరణించిన తర్వాత ఏఐఏడీఎంకే ప్రధాన కార్యదర్శిగా పార్టీ పగ్గాలు చేపట్టిన శశికళ... తాను జైలుకెళ్లాల్సి రావడంతో పళనిస్వామికి సీఎం పదవి కట్టబెట్టారు. అసెంబ్లీలో విశ్వాస పరీక్ష నెగ్గిన సందర్భంగా పళనిస్వామి, ఆయన మంత్రివర్గ సహచరులతో కలిసి శశికళ ఆశీర్వాదం తీసుకునేందుకు సోమవారం బెంగళూరు పరప్పన అగ్రహారం జైలుకు వెళ్లాలని నిర్ణయించుకున్నారు. అయితే తనను కలవడానికి ఎవరూ జైలుకు రావద్దని... దాని బదులు పరిపాలనపై దృష్టి పెట్టాలని చెబుతూ శశికళ పళని స్వామికి కబురుపెట్టారు. తనను కలిసేందుకు జైలుకు వచ్చిన ఆమె అక్క కుమారుడు, పార్టీ డిప్యూటీ కార్యదర్శి దినకరన్తో సమాచారం పంపించారు. దీంతో పళని తన ప్రయాణాన్ని రద్దు చేసుకున్నట్టు చెబుతున్నారు. అయినప్పటికీ కనీసం కృతజ్ఞతలు చెప్పేందుకయినా ఆమెను కలిసేందుకు అవకాశం ఇవ్వాలంటూ మంత్రులు లేఖ రాసినట్టు పార్టీ వర్గాలు వెల్లడించాయి. కాగా మంగళవారం బెంగళూరు జైలుకు వెళ్లిన మాజీ మంత్రులు వలర్మతి, గోకుల ఇందిర, సరస్వతిలకు సైతం ‘చిన్నమ్మ’ దర్శనం దొరకలేదు. జైలుకు వస్తున్నవారిని కలవడానికిగానీ, మాట్లాడడానికిగానీ ఆమె సుముఖంగా లేకపోవడంతో వెళ్లిన వారంతా ఇలా వెనుదిరగాల్సి వస్తుందని చెబుతున్నారు.
bengaluru: tamilanadu divangata mukhyamantri jayalalita akramaastula kesulo sahanindituraaligaa jailu shiksha anubhavistunna veeke sasikala... jailuku vastunna sannihitulu, party nethalanu kalisenduku ishtapadadam leda? iteevala chotu chesukuntunna parinaamaalanu chustunte avunane samadhaname vinipistondi. jaya maraninchina tarvaata aidaenke pradhaana kaaryadarsigaa party paggaalu chepattina sasikala... taanu jailukellalsi raavadamtho palaniswaamiki cm padavi kattabettaru. assembleelo vishwaasa pareeksha neggina sandarbhamgaa palaniswamy, aayana mantrivarga sahacharulatho kalisi sasikala aasiirvaadam teesukunenduku somavaram bengaluru parappana agraharam jailuku vellaalani nirnayinchukunnaaru. ayithe tananu kalavadaaniki evaruu jailuku ravaddani... daani badulu paripaalanapai drushti pettaalani chebutuu sasikala palani swaamiki kaburupettaaru. tananu kalisenduku jailuku vachina aame akka kumarudu, party deputy kaaryadarsi dinakarantho samacharam pampinchaaru. deentho palani tana prayaanaanni raddu chesukunnattu chebutunnaru. ayinappatiki kaneesam krutagnatalu cheppendukayina aamenu kalisenduku avakaasam ivvaalantuu mantrulu lekha rasinattu party vargaalu velladinchaayi. kaga mangalavaaram bengaluru jailuku vellina maji mantrulu valarmati, gokula indira, sarasvatilaku saitam ‘chinnamma’ darsanam dorakaledu. jailuku vastunnavaarini kalavadaanikigaanii, matladadanikigani aame sumukhamgaa lekapovadamto vellina vaarantaa ilaa venudiragaalsi vastundani chebutunnaru.